Parlamentul  României

[image: image2.png]FOMANIA




	Comisia pentru buget, finanţe şi bănci
	
	Bucureşti,     23.02.2005    

Nr. 22/72   


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr. 3/2005 pentru modificarea Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, cu care comisia noastră a fost sesizată în fond cu adresa Biroului Permanent nr.  P.L.X -44 din 21 februarie 2005.
	PREŞEDINTE,

Mihai Nicolae Tănăsescu

	Bucureşti,    23.02.2005
Nr. 72


RAPORT

asupra proiectului de Lege privind aprobarea Ordonanţei 

Guvernului nr. 3/2005 pentru modificarea Ordonanţei 

Guvernului nr. 81/2003 privind reevaluarea şi amortizarea 

activelor fixe aflate în patrimoniul instituţiilor publice
Cu adresa nr. P.L.X -44 din 27 februarie 2005, Biroul Permanent conform art.89 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr. 3/2005 pentru modificarea Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice.
La întocmirea raportului s-a avut în vedere avizul Consiliului Legislativ.
În conformitate cu prevederile Ordonanţei Guvernului nr. 81/2003 privind reevaluarea şi armonizarea activelor fixe aflate în patrimoniul instituţiilor publice, aprobată prin Legea nr. 493/2003, bunurile din patrimoniul cultural naţional vor fi reevaluate de către evoluatori autorizaţi, în condiţiile legii, până la data de 31 decembrie 2004 iar rezultatele reevaluării să fie cuprinse în bilanţul  contabil întocmit la data de 31 decembrie 2004.
Reevaluarea se face în baza unor norme ce trebuie să aibă în vedere criterii specifice pentru fiecare categorie: arheologie, numismatică, istorie, ştiinţe, tehnică, bunuri arhivistice, etnografie, artă, ştiinţele naturii. 
Dar reevaluarea nu s-a efectuat până la această dată din următoarele motive:

· nu au fost elaborate criterii generale de evaluare;
· nu este asigurat numărul necesar de evaluatori autorizaţi, calificaţi pe fiecare domeniu;

· lipsa fondurilor necesare pentru plata evaluatorilor.

Având în vedere motivele menţionate mai sus, prin prezentul act normativ se propune extinderea desfăşurării acţiunii de reevaluare a patrimoniului cultural naţional şi de evaluare a unor bunuri din domeniul public al statului şi unităţilor administrativ teritoriale până la 31 decembrie 2007.
Proiectul de Lege face parte din categoria legilor ordinare, potrivit art. 76 alineatul (2) din Constituţia României, republicată.
La dezbaterea proiectului de Lege au participat, în conformitate cu prevederile art. 51 şi 52 din Regulamentul Camerei Deputaţilor: din partea Guvernului doamna Horobeanu Sofia – director general adjunct – Direcţia generală a contabilităţii din Ministerul Finanţelor Publice. 
La lucrările comisiei au participat  22  deputaţi, din totalul de 25 membri ai comisiei.

Proiectul de Lege a fost adoptat de Senat în şedinţa din data de 14 februarie 2005.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei Guvernului nr. 3/2005 pentru modificarea Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice, în şedinţa din data de 23.02.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


           Consilieri parlamentari
           Bărdiţă Mariana

           Onete Alexandru
ANEXĂ

I. Amendamente admise

În urma dezbaterii, Comisia propune adoptarea proiectului de Lege privind aprobarea Ordonanţei Guvernului nr. 3/2005 pentru modificarea Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice cu următoarele amendamente:
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea 

amendamentelor propuse

	1.
	Ordonanţă

pentru modificarea Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice

	Lege
privind aprobarea Ordonanţei Guvernului nr. 3/2005 pentru modificarea Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice


	Nemodificat.

	

	2.
	ARTICOL UNIC – Ordonanţa Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice se modifică după cum urmează:
	ARTICOL UNIC – Se aprobă Ordonanţa Guvernului nr. 3 din 13 ianuarie 2005 pentru modificarea Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice din 21 ianuarie 2005.
	ARTICOL UNIC – Se aprobă Ordonanţa Guvernului nr. 3 din 13 ianuarie 2005 pentru modificarea Ordonanţei Guvernului nr. 81/2003 privind reevaluarea şi amortizarea activelor fixe aflate în patrimoniul instituţiilor publice din 21 ianuarie 2005, cu următoarea modificare:
	Tehnică legislativă.

	3.
	1. Alineatul (3) al articolului 2 va avea următorul cuprins:

(3) Bunurile din patrimoniul cultural naţional vor fi reevaluate de către evaluatori autorizaţi în condiţiile legii, până la data de 31 decembrie 2004, rezultatele reevaluării urmând a fi cuprinse în bilanţul contabil întocmit la 31 decembrie 2004.
	Nemodificat.
	Nemodificat.
	

	4.
	2. Articolul 3 va avea următorul cuprins:

Art.3. – Toate activele fixe corporale aflate în proprietatea publică şi care în prezent sunt înregistrate în evidenţa tehnic-operativă în unităţi naturale sau natural-convenţionale vor fi evaluate după metodologia stabilită de fiecare minister, autoritate a administraţiei publice centrale sau locale, după caz, şi înregistrate în contabilitate până la finele anului 2007.
	Nemodificat
	2. Articolul 3 va avea următorul cuprins:

Art.3. – Toate activele fixe corporale aflate în proprietatea publică şi care în prezent sunt înregistrate în evidenţa tehnic-operativă în unităţi naturale sau natural-convenţionale vor fi evaluate după metodologia stabilită de fiecare minister, autoritate a administraţiei publice centrale sau locale, până la data de 30 iunie 2005, cu avizul Ministerului Finanţelor Publice. Înregistrarea în contabilitate se va face până la finele anului 2007.

Autori:

- deputat Mihai Nicolae Tănăsescu – Gr. Parlam. PSD;

- deputat Leonard Cazan – Gr. Parlam. PSD;

- deputat Aurel Gubandru – Gr. Parlam. PSD.
	Întocmirea acestei metodologii trebuie făcută într-un termen stabilit prin lege pentru a impulsiona reevaluarea bunurilor din patrimoniul cultural naţional.

